open-index/open-wikipedia-markdown huggingface dataset:
హైందవ థర్మపోలీలు

ప్రాచీన గ్రీసు దేశంలో థర్మపోలీ అనే కనుమ వద్ద జరిగిన యుద్ధం జగత్ప్రసిద్ధి పొందింది. జర్జిస్ అనే రాజు మరో రాజ్యంపైకి దండెత్తి వస్తుండగా అడ్డుకోలేమని తెలిసి కూడా ఏ కొద్ది సేపు అరికట్టినా చాలన్న లక్ష్యంతో లియోనిదాస్ అనే వీరుడు తన వద్దనున్న కొద్దిపాటి సైన్యంతో అడ్డుకునేందుకు ప్రయత్నించాడు. వేలాదిమంది సైన్యాన్ని అడ్డుకోబోతే తమకు మృత్యువు తప్పదనీ, ఒకవేళ ప్రయత్నించినా పూర్తిగా ఓడించలేమనీ తెలిసి కూడా ఆయన చేసిన ఆ వీరోచితమైన పోరాటం ప్రపంచ చరిత్రలో మరపురానిదిగా నిలిచింది. భారతదేశ చరిత్రలో కూడా విదేశీ మూకలు దండెత్తి వస్తుండగా దేశాన్నీ, ధర్మాన్నీ నిలుపుకునేందుకు పూర్తిగా తెగించి పోరాడిన ఘట్టాలు ఈ పుస్తకంలో నమోదుచేశారు.

## విషయ సూచిక
* ధర్మపోలి
* గోరా
* అమరసింహ రాఠోడ్
* భల్లూసింగ్
* ఇందుమతి
* సావిత్రీబాయి
* బాజీ దేశపాండ్యా
* తానాజీ నూలుసురే
* అబ్దుల్ రజాఖ్
* అభయచంద్ - నిర్భయచంద్
* గురుగోవింద్
* బలభద్రుడు
* సోమనాద్రి

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1939 పుస్తకాలు
బుసిరెడ్డిపల్లె

**బుసిరెడ్డిపల్లె,**  వైఎస్ఆర్ జిల్లా చింతకొమ్మదిన్నె మండలానికి చెందిన రెవెన్యూయేతర గ్రామం.

## గ్రామ విశేషాలు
ఈ గ్రామస్థులైన శ్రీ కొండయ్య, పురాతన కళారూపమైన "చెక్క భజన"లో దిట్ట. ఈ కళ అంటే ఆయనకు ఆరో ప్రాణం. వీరు సాంప్రదాయ కళ అయిన చెక్కభజనకు జీవంపోసి, ప్రాచుర్యం కల్పించుచున్నారు. దీనిపైన ఉన్న ఆసక్తితో చిన్నతనం నుండి, ఎంతో శ్రద్ధతో అభ్యసించి, ఇందులో మంచి నైపుణ్యం సంపాదించారు. ఎక్కడ జాతరలు జరిగినా, దేవుని కార్యక్రమాలు జరిగినా, వీరు అక్కడ ప్రదర్శనలు ఇచ్చి ప్రజలను అలరించుచున్నారు. ఒకవైపు రాతినార బండల వ్యాపారం నిర్వహించుచూ, మరోవైపు ఈ కళలో ప్రదర్శనలు ఇచ్చుచున్నారు. ఇంతవరకు కొన్ని వందల ప్రదర్శనలు ఇచ్చి, ఎన్నో బహుమతులు, ఎందరి ప్రశంసలనో అందుకున్నారు. జిల్లాలోని అన్ని గ్రామాలలోనూ, దాదాపుగా వీరు చెక్కభజన ప్రదర్శనలు ఇచ్చినారంటే ఆశ్చర్యం లేదు. ఇంతేగాక వీరు ఈ కళలో దాదాపు ఒక వేయిమంది ఔత్సాహికులకు, చిన్నా, పెద్దా తేడాలేకుండా శిక్షణ ఇచ్చారు. వారికి ఈ కళలో ఎన్నో మెళుకువలను నేర్పి వారిని ఉత్తమ కళాకారులుగా తీర్చిదిద్దినారు. పాతకాలపు ఈ కళారూపాన్ని భవిష్యత్తు తరాలవారు మర్చిపోకుండా వారికి గూడా అందజేయాలని వీరి తాపత్రయం. 

## వెలుపలి లింకులు
ఆధునికాంధ్ర వాఙ్మయ వికాస వైఖరి

**<big>ఆధునికాంధ్ర వాఙ్మయ వికాస వైఖరి</big>** 1937 సంవత్సరంలో ముద్రించబడిన తెలుగు పుస్తకం.

జయంతి రామయ్య పంతులు వ్యవహారిక-గ్రాంథిక వాదోపవాదాల కాలంలో అత్యంత చురుకైన పాత్ర వహించిన పండితుడు. ఆయన ఆధునికాంధ్ర భాషా వైతాళికుడు, అనుపమ పండితుడు గిడుగు రామమూర్తి పంతులును ఎదిరించి గ్రాంథిక భాషను సమర్థిస్తూ వ్యవహారిక భాషను తీవ్రంగా నిరసిస్తూ కొనసాగిన జోదు. వ్యవహారిక భాషను గ్రామ్యమని నిరసించి చివరకు ఆయన వాదం ఆధునిక సాహిత్యయుగంలో కొట్టుకుపోయినా ఆయన పాండిత్యం మాత్రం ఎన్నదగ్గది. ఈ గ్రంథం ఆంధ్ర విశ్వవిద్యాలయం ద్వారా ఆయన ఈ గ్రంథాన్ని వెలువరించారు. తెలుగు సాహిత్యంలోని నాటకం, కవిత్వం మొదలైన శాఖల్లో ఆధునిక యుగావిర్భావాన్ని గురించి చక్కని విమర్శ రచన చేశారాయన. చివరిలో చేసిన గ్రామ్యభాషా ఖండనం వ్యవహారిక భాషోద్యమ చరిత్రలో చేరే రచన. ఆ రీత్యా ఈ గ్రంథానికి ఆంధ్ర సాహిత్య చరిత్రలో సముచిత స్థానమే ఉన్నట్టు చెప్పవచ్చు.

## విషయ సూచిక
* 1 వ అధ్యాయము - అవతారిక
* 2 వ అధ్యాయము - నాటకములు
* 3 వ అధ్యాయము - వివిధ గ్రంథములు
* 4 వ అధ్యాయము - కృతి విమర్శనము
* 5 వ అధ్యాయము - భావకవిత్వము
* 6 వ అధ్యాయము - గ్రామ్యవాద విమర్శనము
* అనుబంధము

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1937 పుస్తకాలు
ప్రసాద్ ఐమాక్స్

హైదరాబాద్లో ఉన్న ఒక ఐమాక్స్ సినిమా ధియేటర్ **ప్రసాద్ ఐమాక్స్**. 2,35,000 చదరపు అడుగుల విస్తీర్ణంలో సెంట్రల్లీ ఎయిర్ కండిషన్ ఉన్న మల్టీప్లెక్స్ ఇది. ఈ మల్టీప్లెక్స్ లో ఐదు స్క్రీన్లు, ఫుడ్ కోర్ట్, బహుళజాతి ఫాస్ట్ ఫుడ్ అవుట్లెట్లు, ఒక గేమింగ్ జోన్, కాంప్లెక్స్ యొక్క రెండు అంచెలను కవరింగ్ చేసే ఒక షాపింగ్ మాల్ ఉన్నాయి. ఇది ప్రపంచంలో అత్యంత ప్రాచుర్యం పొందిన ఐమ్యాక్స్ థియేటర్. దీని స్క్రీన్ 72 అడుగుల ఎత్తు, 95 అడుగుల వెడల్పు ఉంటుంది. ఈ ధియేటర్ 12,000 వాట్ సౌండ్ సిస్టంతో 635 సీట్లను కలిగి ఉంటుంది. అతిపెద్ద ఐమాక్స్ తెరతో ఉన్న సిడ్నీ ఐమ్యాక్స్ థియేటర్ (123 x 97 అడుగులు) తో ఇది ప్రపంచంలోనే అతిపెద్ద ఐమాక్స్ 3D స్క్రీన్.

## చరిత్ర
దక్షిణ భారతదేశం ఎల్ వి ప్రసాద్ గ్రూప్ కు చెందిన ప్రసాద్ ఐమాక్స్ 2002 జూలై 25 న ప్రారంభమయింది.

## చిత్రమాలిక

Image:prasads2.jpg|మల్టీప్లెక్స్ ఫ్లోర్
Image:prasads3.jpg|అట్రియమ్
Image:Prasads climbing wall.jpg|ఇండోర్ క్లైంబింగ్ వాల్
Image:Prasads IMAX gaming section.jpg|గేమ్ విభాగం


వర్గం:హైదరాబాదు
వర్గం:2002 నిర్మాణాలు
దూడం నాంపల్లి

**దూడం నాంపల్లి**తెలుగు సాహిత్య రంగంలో తనకంటూ ఒక ప్రత్యేకత సాధించుకొని రచనలు చేసిన కవి. ఇతను అనేక ప్రక్రియలలో మూడున్నర దశాబ్దాల పాటు సాహిత్య సేవ చేశాడు. ఇతను కరీంనగర్‌ జిల్లా ఇల్లంతకుంట మండలం పొత్తూరు గ్రామంలో 20.5.1944న జన్మించాడు. తెలుగు పండితునిగా ఎందరో విద్యార్థినీ విద్యార్థులను తీర్చిదిద్దిన ఉత్తమ ఉపాధ్యాయుడు. సిరిసిల్లలో ఎక్కువ కాలం నివసించాడు. ఇతని షష్టిపూర్తి సందర్భంగా "సాహితీ సమదర్శనం" అనే ప్రత్యేక సంచిక వెలువడింది.  ఇతని కుమారుడు దూడం మనోహర్‌ కూడా కవి కావడం విశేషం. దూడం మనోహర్‌ ఉపాధ్యాయునిగా ఉన్నాడు. 'ఒక్క వీడ్కోలు' పుస్తకాన్ని ప్రచురించటమే కాకుండా అన్ని ప్రముఖ దిన పత్రికలలో ఇతని కవితలు ప్రచురణ పొందాయి.

## బిరుదులు
* నీతి వచోభిజ్ఞ 
* మధురకవి 
* సుకవిసుధాకర 
* సాహితీశశాంక

## రచనలు
# శిష్యద్విశతి (కందాలు) 
# జీమూతవాహనుడు (పద్యకావ్యం) 
# శకుంతల (హరికథ) 
# ద్వయీనాదం (ఖండకావ్యం) 
# పాండవ అజ్ఞాతవాసం (వీధినాటకం) 
# పంచామృతం (సాహిత్య వ్యాసాలు) 
# అభినందన చందనం (గేయసంపుటి) 
# పాటల పల్లకి (పాటల పేటిక)  (షష్టిపూర్తి సంచిక) 
# భూమిక (కె.భూమిరెడ్డి షష్ట్యబ్ది సంచిక - పద్యకృతి) 
# మావూరి బడి (అదిక్షేప కథానిక) 
# కవన కలశం (కవితా సంపుటి) 
# జైనానీ- జైజై - నానీ (గల్పిక) 
# జై నానీ లేఖలు (కూర్పు) 
# సన్మాన కోలహలం (కథానిక) 
# పరశురామ ప్రీతి (పద్యకృతి) 
# ప్రతాప సేన విజయం (వీధి నాటకం) 
# ధర్మాంగద చరిత్రము (చిరుతల నాటకం) 
# ఉత్తరాయణం (పద్యలేఖలు) 
# నా కథ (స్వీయ చరిత్ర) 
# కవితా కాదంబరి

## రచనల నుండి ఉదాహరణలు

::**ముందరమోమాటముకై**
::**మందస్మిత మొలయ బల్కి మరి ఆవెన్కన్**
::**మందాత్ములీర్ష్యచేతను**
::**కండరమున ద్రోతురు మదిగనరా! శిష్యా**

::**టీచరు లిప్పుడు బడులన్** 
::**ప్రాచుర్యముగా 'టీ'లు ద్రావుట కతనన్**
::**'టీచరు'అను పదమెంతయు**
::**'టీ'చరుడిగ మారె - పరులు చెప్పగ శిష్యా**

::(**శిష్యద్విశతి** నుండి)

## సన్మానాలు - పురస్కారాలు
* 1990 - తెలుగు విశ్వవిద్యాలయం, హైదరాబాద్‌ -  హరికథా సాహిత్య పురస్కారం
* 1989 - జాతీయ సాహిత్య పరిషత్‌ -  స్వర్ణ సాహితీ పురస్కారం  
* 1995 - యువమిత్ర కళానికేతన్‌, సిరిసిల్ల-  యువ ఉగాది పురస్కారం 
* సిరిసిల్ల యూత్‌ అసోషియేషన్‌,సిరిసిల్ల -  సినారె విశిష్ట సాహితీ పురస్కారం 
* 1993- రాజరాజేశ్వర దేవస్థానం,వేములవాడ - కవి పండిత సత్కారం  
* 1998 - 'తెలుగు పలుకు', సిడ్నీ (ఆస్ట్రేలియా) - ప్రత్యేక బహుమతి
* 1999 -  సాహితీ గౌతమి,కరీంనగర్‌ -  ఉగాది పురస్కారం, 
* 1999 - ఆర్యవైశ్య సంఘం, సిరిసిల్ల -  ఉగాది కవితా పురస్కారం 
*  అమృతలాల్‌ శుక్లా స్మారక పురస్కారం, 
* పోలీస్‌శాఖ, సిరిసిల్ల - 'సిరి వెలుగు'ల ఆత్మీయ పురస్కారం, 
* కరీంనగర్‌ ఫోక్‌ ఆర్ట్స్‌ అకాడమీ, సిరిసిల్ల - గ్రామీణ జ్యోతి అవార్డు
* 2002, 2003, 2004 - కలెక్టర్‌, కరీంనగర్‌ - శాతవాహన కళోత్సవాల సత్కారం 
* డాక్టర్‌ జె. రమణయ్య ఎడ్యుకేషనల్‌ ట్రస్ట్‌, జగిత్యాల - ఉత్తమ ఉపాధ్యాయుడు (రజత పతకం) 
* సమైక్యసాహితి , కరీంనగర్ - సమైక్య సాహితీ విశిష్ట పురస్కారం 
* కళాలయ, పాలకొల్లు - కళాలయ విశిష్ట పురస్కారం
* అఖిల భారత గీతా ప్రచార మండలి,నిజామాబాద్‌ - కవి దంపతుల గౌరవపురస్కారం 
* చెలిమి సాంస్కృతిక సమితి,విజయవాడ - దేవులపల్లి కృష్ణశాస్త్రి స్మారక అవార్డు  
* సి.పి.బ్రౌన్‌ అకాడమీ -  పద్యరత్నం బహుమతి
* రంజని ఏ.జి ఆఫీసు,హైదరాబాదు - రంజని  విశ్వనాథ అవార్డు

## మూలాలు

* నేటినిజం దినపత్రిక 26-5-2011 సంచికలో కొండ్రెడ్డి వెంకటేశ్వరరెడ్డి వ్యాసం
* ఆంధ్రప్రభ దినపత్రిక 22-4-2013 సంచికలో వియోగి వ్యాసం

వర్గం:తెలుగు కవులు
వర్గం:1944 జననాలు
వర్గం:2013 మరణాలు
వర్గం:రాజన్న సిరిసిల్ల జిల్లా ఉపాధ్యాయులు
వర్గం:రాజన్న సిరిసిల్ల జిల్లా కవులు
వర్గం:ఆత్మకథ రాసుకున్న తెలంగాణ వ్యక్తులు
హుస్సేన్ సాగర్ థర్మల్ పవర్ స్టేషన్

**హుస్సేన్ సాగర్ థర్మల్ పవర్ స్టేషను**, హైదరాబాదులోని హుస్సేన్ సాగర్ ఒడ్డున ఉన్న ఒక చారిత్రక థర్మల్ విద్యుత్ కేంద్రం. భారతదేశంలోని మొట్టమొదటి థర్మల్ పవర్ స్టేషన్ ఇది.

## చరిత్ర
హుస్సేన్ సాగర్ థర్మల్ పవర్ స్టేషనును ఏడవ నిజాం మీర్ ఉస్మాన్ అలీ ఖాన్ సమయంలో 1920 లో నిర్మించాడు.

## ప్లాంట్
హుస్సేన్ సాగర్ థర్మల్ పవర్ స్టేషను దక్షిణ భారతదేశ మొత్తంలో మొదటి థర్మల్ పవర్ ప్లాంట్, అప్పటి హైదరాబాద్ రాష్ట్ర విద్యుత్ శాఖ యొక్క భాగంగా ఉండేది. హైదరాబాద్ జంట నగరాలకు విద్యుత్ సరఫరా చేయడానికి పూర్వపు హైదరాబాద్ రాజ్యానికి చెందిన హైదరాబాద్ స్టేట్ ఎలక్ట్రిసిటీ డిపార్ట్‌మెంట్ ద్వారా దీని నిర్వహణ జరిగేది. పరికరాలను సికింద్రాబాదులోని ఇంగ్లీష్ ఎలక్ట్రిక్, వెస్టింగ్‌హౌస్ ఎలక్ట్రిక్ నుండి కొనుగోలు చేశారు. పవర్ ప్లాంట్ నాలుగు యూనిట్లను కలిగి ఉంది. రోజుకు 200 టన్నుల బొగ్గు వినియోగంపై 22.5 మెగావాట్ల ఉత్పత్తి జరిగింది. 1972లో రెండు యూనిట్లు మూతపడే వరకు ప్లాంట్ పూర్తిగా పనిచేసింది. 1984లో, కొన్ని కారణాల వల్ల ఉత్పత్తి చాలా వరకు ముగిసింది. అయినప్పటికీ, 1992 వరకు ఇది ఉపయోగించబడింది. 1995లో ఇది కూల్చివేయబడింది.

## ప్రదేశం
హుస్సేన్ సాగర్ థర్మల్ పవర్ స్టేషను హైదరాబాద్లో హుస్సేన్ సాగర్ ఒడ్డున ఉండేది, నేడు అదే ప్రదేశంలో ప్రసాద్ ఐమాక్స్, ఎన్టీఆర్ గార్డెన్స్ ఉన్నాయి.

## మూలాలు

వర్గం:1920 నిర్మాణాలు
వర్గం:హైదరాబాద్ రాష్ట్రం
వర్గం:విద్యుత్ కేంద్రాలు
సిద్ధార్థ చరిత్రము

thumb|సిద్ధార్థ చరిత్రము పీఠిక
సిద్ధార్థ చరిత్రము  చిలకమర్తి లక్ష్మీనరసింహం 1950లో రాసిన పుస్తకం.

## విశేషాలు
సిద్ధార్థ గౌతముడు లేదా గౌతమ బుద్ధుడు భారతదేశానికి చెందిన గొప్ప ప్రవక్త, యోగి. ఆయన బోధనల నుండి బౌద్ధమతాన్నిప్ స్థాపించారు. శాక్య రాజ్య యువరాజుగా జన్మించిన బుద్ధుడు రాజ్యాధికారాన్ని, భార్యాపిల్లలను వదులుకుని మానవుని అన్ని దుఃఖాలకు మూలాన్ని కనుక్కునే ప్రయత్నంలో తపస్సు ఆచరించారు. భారతదేశంలో పుట్టి ప్రపంచమంతటా విస్తరించిన బౌద్ధాన్ని ప్రవచించిన బుద్ధ భగవానుని జీవిత గాథను చిలకమర్తి లక్ష్మీనరసింహం 1950లో రచించారు. ఈ గ్రంథంలో సిద్ధార్థ గౌతముని జీవిత గాథ ఉంటుంది.

## మూలాలు

## బాహ్య లంకెలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1950 పుస్తకాలు
శంకర గ్రంథ రత్నావళి

thumb
సమకాలీన హిందూమతం ఆలోచనా సరళిపై అత్యంత ప్రభావం కలిగిన సిద్ధాంతవేత్త ఆది శంకరాచార్యుడు. ఈ ఆచార్యుడు హిందూమతాన్ని ఉద్ధరించిన త్రిమతాచార్యులలో ప్రథముడు. గొప్ప పండితుడు, గురువు, మహాకవి. ఇతను ప్రతిపాదించిన సిద్ధాంతాన్ని అద్వైతం అంటారు. శంకరుడు సాక్షాత్తు శివుని అవతారమని నమ్మకం ఉంది. బౌద్ధం వల్ల తరిగిపోయిన హిందూమత ప్రాబల్యాన్ని తిరిగి పాదుకొల్పేందుకు ఏ విధమైన బలప్రయోగం లేకుండా, తర్కం ద్వారా ఒప్పించి విజయం సాధించారు. శంకరాచార్యుడు వేదాన్ని నమ్ముతూనే పదుల సంఖ్యలో విభాజితమైపోయిన ఆధ్యాత్మిక విధానాలను, మతాలను ఏకీకృతం చేసి షణ్మత స్థాపకాచార్యునిగా నేటి హిందూమతానికి ఒకానొక రూపకర్తగా నిలిచారు. అఖండ భారతంలో ఎన్నో వేలమైళ్ల పాదయాత్రలు సాగించి వివిధమైన దేవాలయాల్లో మార్పులు చేసి, పూరి, బదరీనాథ్, ద్వారక, శృంగేరీ, కంచిల్లో పీఠాలు స్థాపించి నేటి శంకరాచార్య వ్యవస్థలకు ఆద్యునిగా నిలిచారు. ఇదే క్రమంలో ఆయన బ్రహ్మసూత్రాలకు, భగవద్గీతకు, ఉపనిషత్తులకు, విష్ణుసహస్రనామాలకు భాష్యాలు రచించి, ఎన్నో వందల కొలదీ స్తోత్రాలు చేశారు. ఆయన సృష్టించిన ఆధ్యాత్మిక సాహిత్యాన్ని నిర్వికల్పానంద స్వామి తెనిగించి ఈ గ్రంథం ద్వారా ప్రచురించారు. అత్యంత ప్రభావశీలుడైన ఆధ్యాత్మిక శక్తి ఆదిశంకరుడు ఆయన అందించిన సాహిత్యానికి తెలుగు అనువాదం ఎందరో భక్తులకు ఉపకరిస్తుంది.

## మొదటి భాగం

## మూలాలు
* భారత డిజిటల్ లైబ్రరీలో మొదటి భాగం పుస్తక ప్రతి.

వర్గం:తెలుగు పుస్తకాలు
వర్గం:1954 పుస్తకాలు
వందేభారతమాతరం

యమునాకల్యాణి రాగం మిశ్రచాపుతాళం

రచన : శ్రీ వడ్డూరి అచ్యుతరామ కవి (స్వాతంత్ర్యసమరయోధులు, తామ్రపత్రగ్రహీత)
 

 
**వందేభారతమాతరం**
వందారుజన సుర మందారం
 మందరాచల వింధ్య హిమగిరి
సుందరోన్నత శిఖర చుంబిత
చంద్ర తారక మండలాం
సాంద్ర ఫలతరు మండితామ్ !! వందేభారత మాతరం !!	1.

గౌతమీ కావేరి గంగా
కృష్ణవేణి తరంగరంగా
న్మంగళోదక పోషితాఖిల
 భూతజాల విభాశితే
 పాతకాఘ వినాశితే !!వందేభారత మాతరం !! 2

 అంగవంగ కళింగ కాశ్మీ
 రాంధ్ర సౌరాష్ట్రాది మండల
 సంగరాంగణ విజిత రిపుజన
 వీరభారత బృంద వంధ్యామ్ 	 !! వందేభారత మాతరం !! 3

 లలిత కుసుమిత ఫలిత వికసిత
 సస్య తరులత పల్లవామ్
 కిలకిలారవ ఝంకారిత
 కలనినాద పతంగ బృందామ్ 		 !! వందేభారత మాతరం !! 4

 చందనాగరు పారిజాత మం 
 దార కుంద కమల సు 
 గంధ బంధుర మందానిల 
 కందళిత హృదయార విందామ్ !! వందేభారత మాతరం !! 5 
 చతుష్షష్ఠి కళాన్వితామ్ 
 చతుర్వేద నివేదితామ్ 
 చతుస్సాగర వేల్లితామ్ 
 చతురంగ బలోపేతామ్ 		!! వందేభారత మాతరం !! 6

 శాంత శమదమ నియమ వితరణ 
 సత్యశౌచ దయార్త రక్షణ 
 ధీర గంభీరాది సుగుణ 
 గుభిరామ కుమార జననీమ్ 		!! వందేభారత మాతరం !! 7

 వ్యాస వాల్మీకి కాళిదాసా మర 
 మయూర శుకాది కవి కుల 
 భాసమాన మహా కవిత్వ
 సుధాతరంగ సురంజితాం !!వందేభారత మాతరం! 8

 	 
 కృష్ణ శంకర బుద్ధ గాంధీ 
 రామకృష్ణ సుబోధా మృత 
 రసప్లావిత మానకాఘామ్ 
 విశుద్ధాంచిత కర్మబధ్దామ్ !! వందేభారత మాతరం !! 9

ధర్మసత్య దయాశ్రితావన 
ద్వాత్రిశంశ త్సుగుణ భూషిత 
రాజరాజాధిప మహా 
 రాజ పరిపాలితామ్ — 				!!వందేభారత మాతరం! 10

ఋగ్యజుస్సా మాధర్వణ 
శృతి స్మృతి పురాణొధిత 
వాదగాధా బోధితామ్ 
 వేదనాద వినోదితామ్ 				 !! వందేభారత మాతరం !! 11

సరిగమ పదని సంయుత 
సప్తస్వర గానలోలామ్ 
తధిమి ధిమికిట ధణం ధణముఖ 
తాళ బంధుర నటన ఖేలామ్ 			!! వందేభారత మాతరం !! 12

కమల దళ సన్నిభ విలోచన
కమల కేశర వర్ణినీ 
కమల భవముఖ వినుత సుచరణ 
 కమల యుగళ విభాసినీమ్ 				 !!వందేభారత మాతరం!13

అభయ ముద్ర త్రివర్ణ కేతన 
శూల కమల కరాంబు జామ్ 
విబుధ లోక సమర్పనీయ సు 
దివ్య మంగళ విగ్రహామ్ 					 !వందేభారత!14

ప్రాత్య పాశ్చాత్యాది భూతల 
భాసమాన శిరోరత్నామ్ 
అచ్యుతార్చిత చరణ పద్మామ్ 
 నిత్య ఫలిత సురత్న గర్భామ్ 				 !! వందేభారత మాతరం!! 15

## మూలాలు

వర్గం:పుస్తక పరిచయాలు
వర్గం:తెలుగు గ్రంథాలయం
ఆంధ్రకవి తరంగిణి

**ఆంధ్ర కవి తరంగిణి** చాగంటి శేషయ్య రచించిన పుస్తకం. దీని ఆరవ సంపుటము 1949 సంవత్సరం కపిలేశ్వరపురంలోని హిందూధర్మశాస్త్ర గ్రంథ నిలయము వారిచే ముద్రించబడినది.
thumb
తెలుగు కవుల సాహిత్యకృషి, జీవితం వంటి అంశాలతో ఆంధ్రకవుల తరంగిణిని రచించారు. ఆ క్రమంలో వివిధ కవుల జీవితాలు, సాహిత్యాంశాల విషయంలో నెలకొన్న వివాదాలు, సందేహాల గురించి సవిస్తరమైన పరిశోధన వ్యాసాలు కూడా రచించారు. ఈ సంపుటంలో శ్రీధరుడు మొదలుకొని వేమన, రేవకొండ తిరుమల సూర్యుడు వంటి కవుల వివరాలు ఇచ్చారు. రచయిత స్వయంగా సాహిత్య పరిశోధనాంశాలపై కృషిచేసిన వారు కావడంతో వివిధ సాహిత్య ప్రథల గురించి నిష్పాక్షికంగా నిర్ధారణ చేయబూనారు.

## ఆరవ సంపుటములోని కవులు
* శ్రీధరుడు
* కృష్ణమాచార్యుడు
* అయ్యలరాజు త్రిపురాంతకుడు
* తాళ్లపాక అన్నయాచార్యులు
* పిడుపర్తి నిమ్మయార్యుడు
* పిడుపర్తి (మొదటి) బసవకవి
* పిల్లలమర్రి పినవీరన్న
* ప్రోలుగంటి చెన్నశౌరి
* పిడుపర్తి సోమనాథకవి
* దగ్గుబల్లి దుగ్గనకవి
* మనుమంచిభట్టు
* నంది మల్లయ్య, ఘంట సింగయ్య
* కొరవి గోపరాజు
* బమ్మెర పోతనామాత్యుడు
* వెలిగందల నారయ
* గంగనార్యుడు
* ఏర్చూరి సింగన
* ఈశ్వర ఫణిభట్టు
* సదానంద యోగి
* పెనుమత్స వెంకటాద్రి
* పెనుమత్స గోపరాజుకవి
* ఆడిదము నీలాద్రికవి
* మాడయ కవి
* పిడుపర్తి (రెండవ) బసవకవి
* వేమన
* రేవణూరి తిరుమల కొండయార్యుడు

## మూలాలు

* భారత డిజిటల్ లైబ్రరీలో ఆరవ సంపుటం పుస్తక ప్రతి.
* అర్కీవ్.ఆర్గ్ లో ప్రతి

వర్గం:తెలుగు పుస్తకాలు
వర్గం:1949 పుస్తకాలు
పరిటాలవారిపాలెం

**పరిటాలవారిపాలెం** బాపట్ల జిల్లా సంతమాగులూరు మండలానికి చెందిన  రెవెన్యూయేతర  గ్రామం. 

ఇదే పేరుగల బాపట్ల జిల్లా లోని గ్రామం కొరకు, పరిటాలవారిపాలెం (పెదనందిపాడు) చూడండి. 
## మూలాలు

## వెలుపలి లింకులు
పంబన్ వంతెన

thumb|260x260px|పంబన్ వంతెన
**పాంబన్ వంతెన** (తమిళం: **பாம்பன் பாலம்**) భారతదేశంలోని సముద్రంపై నిర్మించిన మొట్టమొదటి వంతెన. ఇది శ్రీలంకకు భారత్ కు మధ్య గల పాక్ జలసంధి పై ఉంది. ఈ వంతెన పంబన్ ద్వీపం,  రామేశ్వరం పట్టణాలను కలుపుతుంది. ఈ బ్రిడ్జి రోడ్డు, రైలు వంతెన కలిగిఉంది. ఇది 1914 లో ప్రారంభించబడింది.ఈ వంతెన 2010 వరకు భారతదేశంలోని అన్ని వంతెనలలో పెద్దదిగా నిలిచింది. 2.3 కిలోమీటర్లు ఉన్న ఈ వంతెన నిర్మించి 2014 ఫిబ్రవరి 24 నాటికి వందేళ్ళు పూర్తైంది.
## చరిత్ర
ఈ రైలు వంతెన  పొడవు కలిగి ఉంది. దీనిని 1914 లో ప్రారంభించారు. ఈ రైలు మార్గం వంతెన డబుల్-లీఫ్ బేస్కూల్ వంతెన. ఇది ఈ మార్గంలో బ్రిడ్జి కింద నుండి వచ్చే ఓడలకు దారినిచ్చేవిధంగా వెసులుబాటు ఉంది.

చారిత్రాత్మకంగా ఈ రైలు వంతెన మీటర్ గేజ్ రైళ్ళకు నిర్దెశింబడింది. కానీ భారతీయ రైల్వేలు బ్రాడ్ గేజ్ రైళ్ళను దానిపై పోయేవిధంగా 2007 ఆగస్టు 12 న రూపొందించారు. రెండు భాగాలుగా (టూ లీవ్స్) మనుషులు విడదీసే విధంగా రూపకల్పన చేశారు. 10 ఓడలవరకు, కార్గో కేరియర్స్, కోస్ట్ గార్డు షిప్స్, ఫినిషింగ్ వెసల్స్, ఆయిల్ ట్యాంకర్స్ ఈ బ్రిడ్జి క్రింది నుండి వెళ్ళే విధంగా రూపొందించిన బ్రిడ్జి ఇది. అదే విధంగా రెండు వరుసలు గల రోడ్డు వంతెన ఈ రైలు వంతెనకు సమాంతరంగా ఉంది.

ఈ రైల్వే వంతెన మీటరు గేజ్ గా రూపొందిన తర్వాత పాంబన్ స్టేషను నుండి మండపం వరకు రైలు మార్గం ఉండి అచట రెండు భాగాలుగా విడిపోతుంది. ఒక మార్గం సుమారు తో రామేశ్వరానికి కలుపబడి ఉంటే, రెండవ మార్గం తో ధనుష్కోటి వరకు విస్తరించబడి ఉంది. ఈ భాగం 1014 లో ప్రారంభమైంది.

1915, 1964 లలో గుర్తించదగిన బోట్ మైల్ మద్రాసు-ఎగ్మూరు నుండి ధనుష్కోటి వరకు జరిగింది. దీనివల్ల సిలీన్ లోని తలైమన్నారు నుండి ప్రయాణీకులు రావటానికి అవకాశం కలిగింది. పాంబన్ జంక్షన్ నుండి ధనుష్కోటి వరకు వచ్చే మీటరు గేజ్ లైన్ "1964 ధనుష్కోటి తుఫాను" మూలంగా నాశనం అయింది..ఈ వంతెన తిరిగి 46 రోజులలో ఇ.శ్రీధరన్ అధ్వర్యంలో పునః ప్రారంభించబడింది.

## ఇది కూడా చూడండి
* కొత్త పంబన్ వంతెన 
## మూలాలు

## ఇతర లింకులు

* Barge cross Pamban rail bridge 
* Strengthening of Pamban Railway Bridge
* Ship collides into century-old rail bridge

వర్గం:పాక్ జలసంధి
వర్గం:1914 స్థాపితాలు
వర్గం:తమిళనాడు లోని వంతెనలు
వర్గం:సముద్రంపై నిర్మించిన వంతెనలు
జవహర్ లాల్ నెహ్రూ సాంకేతిక విశ్వవిద్యాలయం, అనంతపురం

ఆంధ్రప్రదేశ్ రాష్ట్రంలోని అనంతపురంలో ఉన్న ఒక రాష్ట్ర విశ్వవిద్యాలయం **జవహర్ లాల్ నెహ్రూ సాంకేతిక విశ్వవిద్యాలయం, అనంతపురం**. ఇది 1946లో స్థాపించబడింది, ఇది జవహర్ లాల్ నెహ్రూ టెక్నలాజికల్ యూనివర్సిటీ చట్టం 1972  ద్వారా 1972 నుండి జవహర్ లాల్ నెహ్రూ సాంకేతిక విశ్వవిద్యాలయం యొక్క విభాగ కళాశాలగా ఉంది. 2008 లో ఇది జవహర్ లాల్ నెహ్రూ సాంకేతిక విశ్వవిద్యాలయాల చట్టం, 2008 ద్వారా స్వయంప్రతిపత్తి హోదాను పొందింది.

## ప్రముఖ పూర్వ విద్యార్థులు
*రవిరాజ్ పెనకచేర్ల BTech,EGPG in IIM-B - Director at Cognizant Technology Solutions, APAC Leader for ASEAN, Japan & Middle East Insurance Customers.
*విక్టర్ విజయ్ కుమార్, President - Finance, Ind Barath Group
*అజయ్, DIG of Police, Andhra Pradesh
*ఎ.వి.సురేష్ బాబు, Vice-president of Manufacturing, HBL Power Systems Ltd.
*కె.శ్రీనివాసులురెడ్డి, Chief Engineer, HNSS project, Government of Andhra Pradesh
*రాజశేఖర్ గుండు, Lead Consultant & Technology Head at Wipro Technologies.
*కిషోర్ రెడ్డి తరిమల, Vice President & Managing Director, Meru Networks India

## అనుబంధ కళాశాలలు

* శ్రీ వెంకటేశ్వర కాలేజ్ ఆఫ్ ఇంజనీరింగ్ టెక్నాలజీ

వర్గం:1946 స్థాపితాలు
వర్గం:భారతదేశంలోని విశ్వవిద్యాలయాలు
వర్గం:ఆంధ్రప్రదేశ్ లోని విశ్వవిద్యాలయాలు, కళాశాలలు
వర్గం:అనంతపురం జిల్లా విద్య
నంబూరిపాలెం

**నంబూరిపాలెం **, ప్రకాశం జిల్లా, అద్దంకి మండలానికి చెందిన రెవెన్యూయేతర గ్రామం.
## గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా . ఇందులో పురుషుల సంఖ్య, మహిళల సంఖ్య, గ్రామంలో నివాస గృహాలు ఉన్నాయి.

## మూలాలు

## వెలుపలి లంకెలు
దేశిరాజు భారతీదేవి

## జీవిత వివరాలు
దేశిరాజు భారతీదేవి 1914 జూలైలో బాపట్ల లో జన్మించారు. ఈమె న్యాయవాది చంద్రమౌళి చిదంబరరావు గారి దౌహిత్రి. ఈమె తల్లి అన్నపూర్ణమ్మ ఉన్నవ లక్ష్మీబాయమ్మతో కలిసి దేశసేవలో పాల్గొన్నారు. 1928 లో కంకటపాలెంకు చెందిన దేశిరాజు రామచంద్రరావు తో వివాహం జరిగింది.. వీరికి ఇద్దరు ఆడపిల్లలు ఇద్దరు మగపిల్లలు. వీరి కుమారుడు ప్రసిద్ధ రంగస్థల నటుడు దేశిరాజు శ్రీమన్నారాయణమూర్తి డి.ఎస్.ఎన్. మూర్తి .1979 మే 9 న హైదరాబాదులో పరమపదించారు.

'స్త్రీలకు నీతిసౌశీల్యములే ప్రధానములు. అవిలేని విద్య విద్య కాదు.సుందరులందరికీ భావములు తప్పక అనుసరణీయములు.' అని తన అభిప్రాయము తెలిపిరి.

## విద్యావ్యాసంగం
ఈమె తండ్రివద్దనే భారత, బాగవతాది గ్రంథములు పఠించి, విజ్ఞానవంతురాలు అయేరు. చిన్నతనములోనే వ్యాసరచన, పద్య, గద్యరచనలలో ప్రావీణ్యం సంపాదించేరు. ఆకాశవాణిలో ప్రసంగములు, కాళిదాసు శకుంతల, ఉత్తరకాండ సీత, సూరన ప్రణీతమైన కళాపూర్ణోదయములోని సుగాత్రి పాత్రపై విమర్శనము - ఆమె రచనాపాటవమునకు మచ్చు.

## రచనలు
* కాంతాశతకము (కందపద్యములతో)
* ముక్తాంబ, సత్యాప్రతిజ్ఞ అను ఏకాంకికలు
* శ్రీకృష్ణమహిమార్ణవము అను వచన గ్రంథము
* ముద్దుకృష్ణ అను గీతపద్య శతకము

## పురస్కారాలు
* 1958లో గృహలక్ష్మి స్వర్ణకంకణము పొందేరు. 
* 1956లో “కవిత్రయ కవితారీతులు-తరువాతి కవులపై వారి ప్రభావము” అను విమర్శనాగ్రంథము రచించి రాష్ట్రపతి బాబూ రాజేంద్రప్రసాద్ గారిచేతులమీదుగా బహుమతి నందిరి.

## బయటి వనరులు
* గూడ సుమిత్రాదేవి. గృహలక్ష్మి స్వర్ణకంకణ గ్రహీతలు సిద్ధాంతగ్రంథం. 1988.
## వర్గములు

వర్గం:తెలుగు రచయిత్రులు
వర్గం:గృహలక్ష్మి స్వర్ణకంకణము గ్రహీతలు
వర్గం:గుంటూరు జిల్లా రచయిత్రులు
గాలిపటం (సినిమా)

**గాలిపటం ** 2014 ఆగస్టు 8 శుక్రవారం విడుదలైన తెలుగు సినిమా. దర్శకుడిగా టాలీవుడ్ లో సుపరిచితులైన సంపత్ నంది నిర్మాతగా మారి నిర్మించిన చిత్రం ఇది.

## కథ
కార్తీక్ (ఆది), స్వాతి (ఎరికా ఫెర్నాండెజ్) కొత్తగా పెళ్లై ఒకే కంపెనీలో పనిచేసే సాఫ్ట్‌వేర్ ఉద్యోగులు. వ్యక్తిగత విభేదాల కారణంగా పెళ్లైన ఏడాదిలోపే స్నేహపూరితమైన వాతావరణంలో విడిపోవాలని నిర్ణయించుకుంటారు. ఈ నేపథ్యంలో పెళ్ళికి ముందే కార్తీక్ కు పరిణిత (క్రిస్టినా) అమ్మాయితో ప్రేమ వ్యవహారం, స్వాతి జీవితంలో ఆరవ్ రెడ్డి (రాహుల్)తో సంబంధం ఉన్నట్టు తెలుస్తుంది. పెద్దలు కుదిర్చిన పెళ్ళిని కాదనుకుని మాజీ ప్రియురాలితో కార్తీక్, ప్రియుడితో స్వాతి జీవించాలనుకుంటారు. ప్రేమను కాదని పెద్దలు కుదిర్చిన పెళ్ళిని కార్తీక్ ఎందుకు చేసుకున్నాడు? అఫైర్ వదులుకుని స్వాతి కార్తీక్ ను ఎందుకు పెళ్ళి చేసుకుంది? చివరకు ఆరవ్, స్వాతి, కార్తీక్, పరిణితలు ఒక్కటవుతారా? లేక స్వాతి, కార్తీక్ లే కలిసి ఉండాలని కోరుకుంటారా అనే ప్రశ్నలకు సమాధానమే 'గాలిపటం'.
## నటవర్గం
*ఆది
*క్రిస్టినా అఖీవా
*ఎరికా ఫెర్నాండెజ్
*రాహుల్ రవీంద్రన్
*పోసాని కృష్ణ మురళి
*హేమ
*ప్రగతి
*సప్తగిరి
*భరత్ రెడ్డి
* గాయత్రి భార్గవి

## సాంకేతికవర్గం
*సినిమాటోగ్రఫి: కే.బుజ్జి
*సంగీతం: భీమ్స్ సెసిరోలియో 
*కథ, స్క్రీన్ ప్లే: సంపత్ నంది
*నిర్మాతలు: సంపత్ నంది, కిరణ్ ముప్పవరపు, విజయకుమార్ వట్టికూటి
*దర్శకత్వం: నవీన్ గాంధీ

## బయటి లంకెలు
* 
* 

వర్గం:2014 తెలుగు సినిమాలు
తోకలవానిపాలెం

"తోకలవానిపాలెం" బాపట్ల జిల్లా, కొల్లూరు మండలానికి చెందిన  రెవెన్యూయేతర గ్రామం

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
## గ్రామములోని విద్యా సౌకర్యాలు
గ్రామంలో ఒక ప్రభుత్వ పాఠశాల ఉంది.

## గ్రామంలోని విశేషాలు
ఈ గ్రామానికి చెందిన రైతు శ్రీ మాతంగ సుబ్రహ్మణ్యం, తన మినప చేనిలో, సేంద్రియ ఎరువులతో తక్కువ ఖర్చుతో సాగుచేసి, ఒక ఎకరానికి 4.5 క్వింటాళ్ళ మినుము పండించి, రికార్డులకెక్కినారు. [1]

## మూలాలు



వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
హయగ్రీవ స్వామి

హిందూమతంలో, **హయగ్రీవ స్వామీ** ని కూడా విష్ణు అవతారముగా భావిస్తారు. హయగ్రీవున్ని జ్ఞానమునకు, వివేకమునకు, వాక్కుకు, బుద్ధికి, అన్ని విద్యలకు దేవుడుగా భావిస్తారు.
హయగ్రీవ స్వామిని చదువుల యొక్క దేవుడుగా పూజిస్తారు.

## రూపం
హయగ్రీవుడు, హయశీర్షగా కూడా పిలవబడుతున్నాడు. హయము అనగా గుర్రము. హయశీర్షుడు అనగా గుర్రపు తల కలవాడు. తెల్లని తెలుపు మానవ శరీరం, గుర్రం (అశ్వము) యొక్క తల, నాలుగు చేతులు. శంఖము, చక్రము పై రెండు చేతులలో కలిగి యుండును. క్రింది కుడి వ్రేళ్ళు జ్ఞాన ముద్రలో అక్షరమాలను కలిగి యుంటాయి. ఏడమ చేతిలో పుస్తకము ఉంటుంది.

## వివరములు
హయగ్రీవ సతీమణిని అయిన లక్ష్మిని మరిచి (మరిచినది బహుశః లక్ష్మి దేవి యొక్క ఒక అవతారము). భాద్రపదనెలలో వచ్చే శ్రావణ పూర్ణిమ హయగ్రీవ స్వామి అవతరించిన రోజు.
హయగ్రీవ స్వామి వైష్ణవ సంప్రదాయంలో ప్రముఖ దేవుడు. ఉన్నత చదువు, లౌకిక విషయాలను అధ్యయనం ప్రారంభించినప్పుడు హయగ్రీవ స్వామిని తప్పక పూజించాలి. విద్యార్థులు హయగ్రీవ స్వామిని ప్రతి రోజు ద్యానించాలి.


In IAST
జ్ఞానానంద మయం దేవం నిర్మల స్ఫటికాకృతిమ్| 
ఆధారాం సర్వవిద్యానాం హయగ్రీవ ముపాస్మహే ||

*jñānānanda mayaṃ devaṃ nirmala sphaṭikākṛtiṃ*
*ādhāraṃ sarvavidyānaṃ hayagrīvaṃ upāsmahe*

In Devanāgarī
ज्ञानानन्द मयं देवं निर्मल स्फटिकाकृतिं
आधारं सर्वविद्यानं हयग्रीवं उपास्महे

This verse is originally from the Pañcarātra Agamas but is now popularly prefixed to the *Hayagriva Stotram* of the 13th-century poet-philosopher Vedanta Desika. It is very popular among devotees of Hayagrīva.

అన్నవరం శ్రీ వీరవెంకట సత్యనారాయణ సన్నిదిలో, సత్యనారాయణ వ్రత కథ చెప్పే పండితులు పై మంత్రాన్ని చదివి కథ మెదలు పెడతారు.

### హయగ్రీవ స్తోత్రము

```
హయగ్రీవ హయగ్రీవ హయగ్రీవేతి వాదినం |
నరం ముంచంతి పాపాని దరిద్రమివ యోషితః|| 1 ||

హయగ్రీవ హయగ్రీవ హయగ్రీవేతి యోపదేత్ |
తస్య నిస్సరతే వాణీ జహ్నుకన్యా ప్రవాహవత్|| 2 ||

హయగ్రీవ హయగ్రీవ హయగ్రీవేతి యోధ్వనిః |
వి శోభతే చ వైకుంఠ కవాటోద్ఘాటన ధ్వనిః|| 3 ||

ఫలశ్రుతి :
శ్లోకత్రయ మిదం దివ్యం హయగ్రీవ పదాంకితం |
వాదిరాజయత్రిప్రోక్తం పఠతాం సంపదాంప్రదం|| 4 ||
```


## హయగ్రీవ స్వామి ఆలయాలు
హయగ్రీవ స్వామి ఆలయాలు భారతదేశమంతటా అనేక ప్రదేశాలలో ఉన్నాయి. ఆంధ్రప్రదేశ్ రాష్ట్రం లోనికృష్ణా జిల్లాలోని మచిలీపట్నంలో ఉంది., అనంతపురం జిల్లా హిందూపురం పట్టణంలో బస్టాండ్ కు కూతవేటు దూరంలో ఉంది, తమిళనాడు లోని తిరునళ్వేలి పట్టణంలో ఉన్నది

## బయటి లింకులు

*హయగ్రీవస్వామి ఆలయము వెబ్ సైటు 

## మూలాలు

వర్గం:శ్రావణమాసము
వర్గం:హిందూ దేవతలు
వర్గం:ఆంధ్రప్రదేశ్ పుణ్యక్షేత్రాలు
టి.శివశంకరం పిళ్లె

**టి.శివశంకరం పిళ్లె** అనంతపురం జిల్లా పెనుకొండ లో నివసించాడు. న్యాయవాదిగా పేరు సంపాదించాడు. మంచి రచయిత. మంచి వక్త. ఇతడు గుత్తిలో డాక్టర్ సుబ్బయ్య పిళ్లె పెంపుడు కొడుకు. డాక్టర్ సుబ్బయ్య గుత్తి నుండి పెనుకొండకు బదిలీ అయ్యాడు. పెనుకొండలో ఉండగా శివశంకరం పిళ్లెను పెంచి పెద్ద చేశాడు. ఎలిమెంటరీ విద్య పెనుకొండలో చదివాడు. ఆ కాలంలో పెనుకొండలో ఉన్నత పాఠశాల లేదు. దానితో శివశంకరంపిళ్లెను బళ్లారికి పంపించి మెట్రిక్యులేషన్ చదివించాడు. తరువాత పెనుకొండలో రెవెన్యూ ఆఫీసులో గుమాస్తాగా చేరాడు. భారత,భాగవత పురాణాలన్నీ బాగా చదువుకున్నాడు. తెలుగు సాహిత్యంలో పాండిత్యం సంపాదించాడు. ఆ కాలంలో బహుళ ప్రచారంలో ఉన్న కందుకూరి వీరేశలింగం సాహిత్యం చదివి ప్రభావితుడై పెనుకొండలో ఉన్న విధవరాలైన ఒక మధ్వ బ్రాహ్మణస్త్రీని పునర్వివాహానికి అంగీకరింపజేసి బెంగళూరులోని తన మిత్రుడితో విధవావివాహం జరిపించాడు. గుమాస్తా ఉద్యోగం వదిలి వకీలు పరీక్షకు కట్టి ప్యాసై వకీలు వృత్తిని చేపట్టాడు. శివశంకరం పిళ్లె ఒక మరాటి అమ్మాయిని వివాహం చేసుకున్నాడు. కొంతకాలానికే ఆమె మృతి చెందింది. ఇతడు తాలూకా బోర్డు ప్రెసిడెంటుగా చాలా కాలం పనిచేశాడు. 1913లో బాపట్లలో జరిగిన మొదటి ఆంధ్ర మహాసభకు హాజరయ్యాడు. హిందూ పత్రికకు పెనుకొండ నుండి విలేఖరిగా ఉండి వార్తలు, వ్యాసాలు పంపేవాడు. కృషి పేరుతో ఒక పత్రికను కూడా నడిపాడు. 
## రచనలు
# అళియ రామభూపాలుడు  1932లో ఆంధ్రగ్రంథమాల,మద్రాసు 20వ కుసుమంగ వెలువడింది. 
# శ్రీ వేంకటపతి దేవమహారాజు
# రాజత్వపౌరత్వము
# ఆంగ్లదేశాటన చరిత్ర
# భగవద్గీత
# స్థానిక కూటములు
# దేశమాతాస్తవము(National Anthem) - ఇది ఒక దేశభక్తి గీతము. 1883నాటికే దీనిని వ్రాశాడు.
# The Pearl of Citizenship
# ఉల్‌సత్తుఖాజాకంగళ్ (తమిళగ్రంథం)
# రాళ్లపల్లి అనంతకృష్ణశర్మ గాథాసప్తశతికి ఆంగ్లానువాదం

## మూలాలు

* రాయలసీమ రచయితల చరిత్ర - నాలుగవ సంపుటి - కల్లూరు అహోబలరావు - శ్రీకృష్ణదేవరాయ గ్రంథమాల,హిందూపురం
* వార్త దినపత్రిక అనంతపురం జిల్లా ప్రత్యేక సంచిక అనంతనేత్రంలో జి.రామకృష్ణ వ్యాసం

వర్గం:అనంతపురం జిల్లా రచయితలు
వర్గం:అనంతపురం జిల్లా న్యాయవాదులు
చిలకపాటి సీతాంబ

**చిలకపాటి సీతాంబ** ప్రముఖ రచయిత్రి, గృహలక్ష్మి స్వర్ణకంకణము గ్రహీత.

## జీవిత సంగ్రహం
నెల్లూరు జిల్లాలోని కలికివాయి గ్రామంలో రాఘవాచార్యులు, మంగమ్మ దంపతులకు అక్టోబరు 18, 1900 తేదీన జన్మించారు. వారిది సంస్కృతాంధ్రపండితుల కుటుంబం. ఈమె భర్త వేంకట నరసింహాచార్యులు కూడా పండితులు.  ఆకాలములో స్త్రీల ఆచారవ్యవహారములపై ఆంక్షలున్నా, సీతాంబగారి విద్యావికాసము కొనసాగినది.

## విద్య
తండ్రి, బావగారయిన విద్యారణ్య పంచానన శ్రీమాన్ విక్రాల రామచంద్రాచార్యులవద్ద సంస్కృత వ్యాకరణ పరిజ్ఞానము, కావ్యనాటక పరిచయమును అభ్యసించారు. భర్త చిలకపాటి వేంకట నరసింహాచార్యులు ఈ కవయిత్రి ప్రతిభావిశేషాలకు మరింతగా దోహదం చేసేరు. 
ఈమెకు సంస్కృత పాండిత్యము విశేషముగా ఉన్నా, ఆంధ్రకవితాస్వాదనమునందే ఆసక్తి ఎక్కువ.

## సాహిత్యకృషి
* పద్మినీపరిణయకావ్యము
* సముద్రమధనము(విష్ణుమాయావిలాసము)నాటకము
* దిలీప నాటకము
* అరవింద నవల 
* శూర్పణఖ (ఏకాంకిక)
* కష్టజీవి (మరికొన్ని కలిపిన సంకలనం)
* సీతారామాయణమను శతకము(అముద్రితము, అలభ్యము)
కదాచితుగా రాసిన పద్యాలు - 
*1. శ్రీ తల్పగిరి రంగనాయక స్తుతి 
*2. కృతజ్ఞతాపంచరత్నములు 
*3. యశోద పుత్రవాత్సల్యము
*4. రాధాకృష్ణవిలాసము
*5. దసరా

## ఇతర విశేషాలు
ఈమె ఆశుకవిత్వము చెప్పగలదు. ఒకనాడీమె భర్తయు మరియొక పండితుడు హనుమన్నాటకములోని ఒక శ్లోకము  గురించి ప్రస్తావించుకొనుచుండగా తలుపుచాటున నుండి విని దానికి తెలుగు పద్యమును వ్రాసి వారికి పంపినది.
 
కమఠపృష్ఠ కఠోరమిదం ధనుః
మధురమూర్తి రసౌ రఘునందనః
కధమధిజ్య, మనేక విధీయతాం
అహహ శాతఫణః ఖలు దారుణ

సీతాంబగారి అనువాదము
 
తేటగీతి : 
కమఠపృష్ఠ కఠోరమీ కార్ముకంబు
సరస సుకుమారుడీ రామచంద్రమూర్తి
ఎటులనెక్కిడ నేర్చునో యేమి యౌనొ
కటకటా యేమి శపథంబు కన్నతండ్రి.


## పురస్కారాలు
* "కవిరాణి" బిరుదు 
* గృహలక్ష్మి స్వర్ణకంకణం (1935)

## మూలాలు
* గూడ సుమిత్రాదేవి. గృహలక్ష్మి స్వర్ణకంకణ గ్రహీతలు. సిద్ధాంతగ్రంథం. 1988

వర్గం:1900 జననాలు
వర్గం:గృహలక్ష్మి స్వర్ణకంకణము గ్రహీతలు
వర్గం:తెలుగు రచయిత్రులు
వర్గం:నెల్లూరు జిల్లా రచయిత్రులు
వర్గం:నెల్లూరు జిల్లా కవయిత్రులు
రాంజగన్

**రాంజగన్** ఒక ప్రముఖ తెలుగు నటుడు. మహాత్మ సినిమాలో నటనకు గాను ఉత్తమ సహాయనటుడిగా నంది అవార్డు అందుకున్నాడు. శివ సినిమాలో నాగార్జున స్నేహితుల్లో ఒకడిగా నటించాడు. తరువాత పలు సీరియళ్ళలో కూడా నటించాడు.

ఆయనది పశ్చిమ గోదావరి జిల్లాలోని చెరకువాడ. ఇంటర్మీడియెట్ చేశాక మైన్స్ సర్వేయింగ్‌లో డిప్లొమో చేయడానికి గూడూరు వెళ్లాడు. అక్కడ సినిమాతో ఆయన అనుబంధం మొదలైంది. రూమ్మేట్స్‌తో కలిసి విపరీతంగా సినిమాలు చూశాడు. అప్పుడే నటన మీద ఆసక్తి కలిగింది. మంచి కమెడియన్‌ని అవ్వగలనన్న నమ్మకంతో హైదరాబాద్ వచ్చి మధు ఫిల్మ్ ఇన్‌స్టిట్యూట్‌లో చేరాడు.

ఇన్‌స్టిట్యూట్‌లో శిక్షణ తీసుకుంటున్నప్పుడే శోభన్‌బాబు హీరోగా చేసిన ‘మాంగల్యబలం’ సినిమాలో అవకాశం వచ్చింది. అప్పటికి ఇండస్ట్రీ ఇంకా మద్రాసులోనే ఉండటంతో ఆ సినిమా పూర్తయ్యాక మద్రాస్ వెళ్లిపోయాడు. కొన్ని సినిమాలు చేశాక ‘శివ’లో చాన్స్ వచ్చింది. ఆ సినిమాతోనే బ్రేక్ కూడా వచ్చింది.

సమాజానికి సేవ చేయడంలో తన వంతుగా *అక్షయపాత్ర ఫౌండేషన్‌*కి ప్రతి యేటా విరాళాలు పంపిస్తాడు.
## కుటుంబం
అమ్మాయి ఎంబీయే చదువుతోంది. బాబు ఇంజినీరింగ్ చేయాలనే ఉద్దేశంతో ఉన్నాడు.
## నటించిన చిత్రాలు
### తెలుగు
#మాంగల్య బలం (1985 సినిమా) (తొలి చిత్రం)
#శివ (1989)
#శ్లోకం (2005)
#షాక్ (2006)
#మహాత్మ (2009)
#16 డేస్ (2009)
#దమ్మున్నోడు (2010)
#హోమం (2008)
#ప్రేమించుకున్నాం పెళ్ళికి రండి (2004)
#మిస్టర్ గిరీశం (2009)

## సీరియళ్ళు
* తులసీదళం
* రెండురెళ్ళు ఆరు
* ప్రేమ ఎంత మధురం

## పురస్కారాలు
* మహాత్మ సినిమాలో ప్రదర్శించిన నటనకు నంది ఉత్తమ సహాయనటుడుగా గౌరవింపబడ్డాడు.

## మూలాలు

* సాక్షిలో రాంజగన్ ముఖాముఖి 

## బయటి లంకెలు
*

వర్గం:తెలుగు నటులు
వర్గం:నంది ఉత్తమ సహాయనటులు
వర్గం:తెలుగు సినిమా నటులు
వర్గం:తెలుగు సినిమా హాస్యనటులు
అంతర్జాతీయ స్నేహితుల దినోత్సవం

**అంతర్జాతీయ స్నేహితుల దినోత్సవం**ను ప్రతి సంవత్సరం ఆగస్టు మొదటి ఆదివారం జరుపుకుంటారు. ఈ రోజున ప్రజలు తమ స్నేహితులపై ఉన్న తమ ప్రేమను వ్యక్తపరచడానికి తమ స్నేహితులతో గడుపుతారు. ఈ సందర్భంగా పువ్వులు, కార్డులు, మణికట్టు బ్యాండ్లు వంటి ఫ్రెండ్షిప్ డే బహుమతులు ఇచ్చిపుచ్చుకుంటారు, ఇది ఒక ప్రముఖ సాంప్రదాయం.

## చరిత్ర
1935లో యునైటెడ్ స్టేట్స్ కాంగ్రెస్ ఆగస్టు మొదటి ఆదివారాన్ని జాతీయ స్నేహితుల రోజుగా ప్రకటించింది. అప్పటి నుండి జాతీయ స్నేహితుల దినోత్సవం వార్షికోత్సవ వేడుకగా మారింది. ప్రపంచవ్యాప్తంగా అనేక ఇతర దేశాలు స్నేహితులకు ఒక రోజు అంకితమిచ్చే సంప్రదాయాన్ని స్వీకరించాయి. 1997 లో యునైటెడ్ నేషన్స్ "స్నేహం" యొక్క ప్రపంచ అంబాసిడర్ "విన్నీ ది పూః". నేడు స్నేహితుల దినోత్సవాన్ని అనేక దేశాలు ఉత్సాహవంతంగా జరుపుకుంటున్నాయి.

**అమెరికా**

ప్రపంచ ఫ్రెండ్షిప్ డే మసాచుసెట్స్, ఓహియో,, అప్పుడప్పుడు న్యూ హాంప్షైర్ యొక్క పాకెట్స్ యునైటెడ్ స్టేట్స్ లో జూన్ 30 న ఒక జరుపుకుంటారు. సెలవు మామూలుగా ప్రయర్ శనివారం గమనించవచ్చు. పేరు సూచించినట్లుగా, ప్రాథమిక దృష్టి స్నేహాలు, పాత, కొత్త వేడుకలు జరుపుకుంటోంది.

**అర్జెంటీనా**

అర్జెంటీనా లో, ఫ్రెండ్షిప్ స్నేహపూర్వక సేకరణ, ప్రస్తుత, పురాతన స్నేహితులను పలకరించటానికి మన్నించడం జరుగుతుంది. అది ఒక అర్జెంటీనా ప్రభుత్వ సెలవు నుంచి ప్రజలు సాయంత్రం సమయంలో సేకరించడానికి ఉంటాయి.

ఫ్రెండ్షిప్ చాలా ప్రజాదరణ సామూహిక దృగ్విషయం మారింది ఇటీవలి సంవత్సరాలలో ఉంది. 2005 లో, బాగా ఆశించింది స్నేహితుల మొత్తం బ్యూనస్ ఎయిర్స్, మెన్డోజా, కార్డోబా, రోసారియో నగరాలలో మొబైల్ ఫోన్ నెట్వర్క్ యొక్క తాత్కాలిక పతనానికి దారి తీసింది, ఒక పోల్చదగిన క్రిస్మస్, నూతన సంవత్సర రోజున 2004 లో అనుభవించింది. అనేక రెస్టారెంట్లు, బార్లు,, ఇతర సంస్థలు సీట్లు తరచుగా పూర్తిగా వేడుక ముందు ఒక వారం బుక్.

**బ్రెజిల్**

బ్రెజిల్ స్నేహితుని డేను ఏప్రిల్ 18 న జరుపుకుంటారు.

**పరాగ్వే**

పరాగ్వేలో జూలై 30 సందర్భంగా స్నేహితులు, ప్రియమైన మూసి బహుమతులను ఇవ్వడం కోసం ఉపయోగిస్తారు,, వేడుకలు బార్లు, నైట్క్లబ్బులలో ఒక సర్వసాధారణం. అదృశ్య ఫ్రెండ్ గేమ్ (అమిగో అదృశ్య), పేర్లను కాగితపు చిన్న పత్రాలు సమూహం యొక్క అన్ని సభ్యులు ఇస్తారు దీనిలో ఒక సంప్రదాయం పరిగణించబడుతుంది వాటిని ప్రతి రహస్యంగా ఒకటి ఎంపిక,, జూలై 30 న వ్యక్తికి వర్తమాన ఇస్తుంది కాగితము. ఈ ఆచారంలో అశూన్సీఒం, ఇతర నగరాల్లో రెండు పాఠశాలలు, కార్యాలయాల్లో కూడా పాటిస్తారు.

**పెరు**

2009 నుంచి, పెరూలో జూలై .లక్ష్యం మొదటి శనివారం "ఎల్ దియా డెల్ అమిగో" జరుపుకుంటుంది నిజమైన స్నేహం గుర్తించి వాలెంటైన్స్ డే నుండి సంబరం భేదం ఉంది

## సంబరాలు
అనేకమంది స్నేహితులు పరస్పరం ఒకరికొకరు ఈ రోజున బహుమతులను, కార్డులను ఇచ్చిపుచ్చుకొని శుభాకాంక్షలు తెలుపుకుంటారు. "స్నేహం బ్యాండ్లు" భారతదేశం, నేపాల్, దక్షిణ అమెరికా ప్రాంతాల్లో బాగా ప్రాచుర్యం పొందాయి.
## మూలాలు

## ఇతర లింకులు

## ఉపయుక్త గ్రంథాలు
*Schmidt, E.L. (1991). The Commercialisation of the Calendar: American Holidays and the Culture of Consumption, 1870-1930. *The Journal of American History*, Vol 78, No. 3. pp.&nbsp;887–916. [UN Resolution A/65/L.72]

వర్గం:దినోత్సవాలు
వేల్పులవారిపల్లె

**వేల్పులవారిపల్లె** తిరుపతి జిల్లా, పుల్లంపేట మండలానికి చెందిన రెవెన్యూయేర గ్రామం.

ఈ గ్రామం కొత్తపేట గ్రామ పంచాయతీ పరిధిలోని గ్రామం.

## త్రాగునీటి సౌకర్యం
వేల్పులవారి పల్లె గ్రామంలో, గ్రామస్తుల సౌకర్యంకోసం, డి.ఎఫ్.సి. నిధులతో, ఒక ఉపరితల నీటి ట్యాంకు నిర్మించుచున్నారు. 

## వెలుపలి లింకులు
అత్తిగారిపల్లె

**అత్తిగారిపల్లె,** తిరుపతి జిల్లా, పెనగలూరు మండలానికి చెందిన  రెవెన్యూయేతర గ్రామం.

ఈ గ్రామం ఓబిలి గ్రామ పంచాయతీ పరిధిలోని గ్రామం.

## దేవాలయాలు
అత్తిగారిపల్లె గ్రామంలో నాలుగు సంవత్సరాల క్రితం, ఒక కోటి రూపాయల వ్యయంతో శ్రీ రామాలయాన్ని నిర్మించారు. ఇప్పుడు ఈ ఆలయం ప్రక్కనే ఒక చిన్న కొండపై 65 అడుగుల ఎత్తయిన, శ్రీ భక్తాంజనేయస్వామివారి పెద్ద విగ్రహాన్ని ఏర్పాటుచేసారు. నూతనంగా నిర్మించిన ఈ విగ్రహ ప్రతిష్ఠా మహోత్సవాలు, 2014, ఆగస్టు-3, ఆదివారం నుండి మూడురోజులపాటు వేదపండితుల ఆధ్వర్యంలో వైభవంగా నిర్వహించారు. మూడవ తేదీ ఆదివారం నాడు అంకురార్పణ, రక్షాబంధన, అగ్నిప్రతిష్ఠ నిర్వహించారు. నాల్గవ తేదీ సోమవారం నాడు లక్ష తమలపాకులతో ఆకుపూజ, విష్ణుసహస్రనామ పారాయణం నిర్వహించారు. 5వ తేదీ మంగళవారం నాడు, శ్రీ భక్తాంజనేయస్వామివారి విగ్రహ ప్రతిష్ఠ మహాపూర్ణాహుతి కార్యక్రమం నిర్వహించారు. ఈ కార్యక్రమాలకు భక్తులు అధిక సంఖ్యలో తరలివచ్చి పూజలు చేసారు. 

## మూలాలు

## వెలుపలి లింకులు
పారుపల్లి కశ్యప్

**పారుపల్లి కశ్యప్** (జననం: 08-09-1986) భారతదేశానికి చెందిన బ్యాడ్మింటన్ క్రీడాకారుడు. ఇతని తల్లిదండ్రులు ఉదయ్ శంకర్, సుభద్ర. ఇతను గోపిచంద్ బ్యాడ్మింటన్ అకాడమీలో శిక్షణ తీసుకున్నాడు, ఈ అకాడమీ భారత అథ్లెట్స్ ఒలింపిక్ గోల్డ్ సాధించాలనే ఉద్దేశ్యంతో స్థాపించబడినది.

## కెరీర్
### ప్రారంభ కెరీర్ (1997-2004)
11 ఏళ్ల క్రితం పారుపల్లి కశ్యప్ హైదరాబాద్ లో ఎస్.ఎం.ఆరిఫ్ నిర్వహిస్తున్న శిక్షణా శిబిరంలో మొదట చేరాడు. కశ్యప్ తండ్రి ఉద్యోగస్తుడు, ఆయన బదిలీ అయినప్పుడు వారి కుటుంబం కూడా మారుతూ ఉండేది. వీరు బెంగుళూర్ కి మారినపుడు కశ్యప్ "పడుకొనే అకాడమీ"లో చేరాడు. 2004 లో వారు తిరిగి హైదరాబాద్ వెళ్లారు. కొద్దికాలం కశ్యప్ ఆస్తమాకు గురై కొన్ని వైద్య పరీక్షలు చేయించుకున్నాడు. 2000-03 సమయంలో బెంగుళూరులో వీరు ఉన్నప్పుడు ఇతనికి ఆ వాతావరణం పడక ఇలా అయ్యుంటుందని భావించారు. రోగనిర్ధారణతో తను విస్మయానికి గురై తన క్రీడా జీవితం ముగిసిపోతుందేమోనని భావించాడు, కానీ ఈ సమస్యను అధిగమించాలని సంకల్పించుకొని చాలా చాలా ప్రయత్నాలు చేశాడు. తగిన మందులు ఉపయోగించడంతో తన పరిస్థితి సమూలంగా మెరుగయ్యింది. తరువాత పూర్వ ఆల్ ఇంగ్లాండ్ ఓపెన్ బాడ్మింటన్ ఛాంపియన్ పుల్లెల గోపీచంద్ చే నిర్వహించబడుతున్న "గోపిచంద్ అకాడమీ"లో తన శిక్షణను కొనసాగించాడు.

### ప్రొఫెషనల్ కెరీర్ (2005-ప్రస్తుతం)
2005లో కశ్యప్ ఆంధ్రప్రదేశ్ తరపున ప్రాతినిధ్యం వహించి నేషనల్ జూనియర్ ఓపెన్ బ్యాడ్మింటన్ ఛాంపియన్షిప్ లో బాలుర సింగిల్స్ టైటిల్ గెలుచుకున్నాడు. 2006 నుండి ఇతను అంతర్జాతీయ టోర్నమెంట్లలో కనిపించటం ప్రారంభమైంది. ఆ సంవత్సరం హాంగ్ కాంగ్ ఓపెన్ లో ఇతను ప్రీ క్వార్టర్ ఫైనల్స్ లో అప్పటి ప్రపంచ నెంబర్ 19 "ప్రీజీమీస్లా వాచ" ను ఓడించాడు, అయినప్పటికి ఇతను తదుపరి రౌండ్లో ఓడిపోయాడు. కొన్ని నెలల తరువాత ఇతను సెమీఫైనల్స్ కు చేరుకొని బిట్‌బర్గర్ ఓపెన్ లో మళ్ళీ వాచ ను ఓడించాడు. 2006లో తన ప్రపంచ ర్యాంకింగ్ 100 నుండి 64 కు అభివృద్ధి చెందింది.

## 2014 కామన్వెల్త్ గేమ్స్
32 ఏళ్ల సుదీర్ఘ నిరీక్షణ తరువాత కశ్యప్ కామన్వెల్త్ గేమ్స్ బ్యాడ్మింటన్ పురుషుల సింగిల్స్ విభాగంలో భారత్ కు స్వర్ణ పతకాన్ని అందించాడు. ఫైనల్లో కశ్యప్ 21-14, 11-21, 21-19తో డెరెక్ వోంగ్ (సింగపూర్) పై గెలిచాడు. 1982లో సయ్యద్ మోడీ తరువాత కామన్వెల్త్ క్రీడల్లో స్వర్ణ పతకాన్ని గెలుచుకున్న భారత క్రీడాకారుడిగా కశ్యప్ ఘనత సాధించాడు. ఈ సందర్భంగా భారత బ్యాడ్మింటన్ సంఘం (బాయ్) అధ్యక్షుడు అఖిలేష్ దాస్ గుప్తా కశ్యప్ కు 25 లక్షల రూపాయల నగదును నజరానా గా ప్రకటించాడు. అలాగే హైదరాబాద్ జిల్లా బ్యాడ్మింటన్ సంఘం (హెచ్‌డీబీఏ) తరపున కశ్యప్ కు లగ్జరీ కారును బహుమతిగా అందించనున్నట్లు హెచ్‌డీబీఏ అధ్యక్షుడు వి.చాముండేశ్వరీనాథ్ ప్రకటించాడు.

## గురువును మించిన శిష్యుడు
కశ్యప్ గురువు పుల్లెల గోపిచంద్, 1998 కౌలాలంపూర్ గేమ్స్ లో గోపిచంద్ కాంస్యం సాధించగా 2014 కామన్వెల్త్ గేమ్స్ లో పురుషుల సింగిల్స్ లో కనక పతకాన్ని నెగ్గి తన కోచ్ ఆశయాన్ని నిజం చేస్తూ పురుషుల సింగిల్స్ లో స్వర్ణ పతకాన్ని నెగ్గిన మూడో భారతీయ క్రీడాకారుడిగా గుర్తింపు పొందాడు.

## మూలాలు

* సాక్షి దినపత్రిక - 04-08-2014 మొదటి పేజి (కశ్యప్.. గోల్డెన్ రికార్డు)

వర్గం:1986 జననాలు
వర్గం:జీవిస్తున్న ప్రజలు
వర్గం:ఆంధ్రప్రదేశ్ బ్యాడ్మింటన్ క్రీడాకారులు
వర్గం:భారతీయ ఒలింపిక్ క్రీడాకారులు
వర్గం:2012 వేసవి ఒలింపిక్స్ బ్యాడ్మింటన్ క్రీడాకారులు
వర్గం:గుంటూరు జిల్లా క్రీడాకారులు
వర్గం:అర్జున అవార్డు గ్రహీతలు
కశ్యప్

**కశ్యప్** భారతీయులలో కొందరి పేరు. ఇది హిందూ ఋషి కశ్యపుడు ఆధారంగా పుట్టింది.

## కులం
* కశ్యప్  : భారతదేశంలో ఒక కులం

## గ్రామాలు

* **[[కశ్యపురం]]** బాపట్ల జిల్లా, జనకవరం పంగులూరు మండలంలోని గ్రామం.

## వ్యక్తుల పేర్లలో కశ్యప్

* కశ్యపుడు : ప్రజాపతులలో ఒకడు.
* కశ్యప మాతంగుడు : క్రీ. శ. 1 వ శతాబ్దానికి చెందిన భారతీయ బౌద్ధ సన్యాసి. 

* అనురాగ్ కశ్యప్ భారతీయ చిత్ర దర్శకుడు, చిత్ర రచయిత. 
* పారుపల్లి కశ్యప్ భారతదేశానికి చెందిన బ్యాడ్మింటన్ క్రీడాకారుడు.

## గ్రంథాలు

* కశ్యప సంహిత  ఆయుర్వేద వైద్య గ్రంధాలలో మొట్టమొదటిది. దీనిని 'వృవాజికాయంత్రికాంత', 'జీవకీయ తంత్రము' అని కూడా అంటారు.
ఎస్.గంగప్ప

సాహితీపరిశోధకుడు, బహుగ్రంథకర్త అయిన **ఎస్.గంగప్ప** అనంతపురం జిల్లాకు చెందినవాడు.

## జీవిత విశేషాలు
ఎస్.గంగప్ప 1936, నవంబర్ నెల 8వ తేదీన నల్లగొండ్రాయని పల్లి లో వెంకటప్ప, కృష్ణమ్మ దంపతులకు జన్మించాడు. ఇతడి ప్రాథమిక విద్య సోమందేపల్లిలోను, మాధ్యమిక విద్య పెనుకొండలోను జరిగింది. అనంతపురం ప్రభుత్వ ఆర్ట్స్ కళాశాలలో బి.ఏ. ఆనర్స్ చదివాడు. వాల్తేరు ఆంధ్ర విశ్వకళాపరిషత్తు నుండి 1960లో ఎం.ఏ. పూర్తిచేశాడు. కాలేజీ లెక్చరర్‌గా ఉద్యోగం చేస్తూ ప్రైవేటుగా "కోలాచలం శ్రీనివాసరావు - నాటక సాహిత్య సమాలోచనము" అనే అంశంపై పరిశోధన చేసి పి.హెచ్.డి. సాధించాడు. 1960లో అనంతపురం ఆర్ట్స్ కాలేజీలో ఆంధ్రోపన్యాసకుడిగా చేరి కాకినాడ, విశాఖపట్నం,హైదరాబాదు, కర్నూలు సిల్వర్ జూబ్లీ కళాశాల లలో ఆంధ్రోపన్యాసకునిగా, తెలుగు శాఖాధిపతిగా 1978 వరకు పనిచేశాడు. 1978నుండి నాగార్జునాయూనివర్శిటీ ఆంధ్రోపన్యాసకుడిగా, రీడర్‌గా, ప్రొఫెసర్‌గా పనిచేశాడు. 1989-91లో తెలుగు ప్రాచ్యభాషాసంఘం అధ్యక్షుడిగా, 1994-96లో ఎం.ఏ పాఠ్యనిర్ణాయక సంఘం అధ్యక్షుడిగా ఉండి 1996లో పదవీవిరమణ చేశాడు. 07-10-2022 ఉదయం గుంటూరులో మరణించారు.

## సాహిత్యసేవ
అనేక పత్రికలలో వివిధ సాహిత్యాంశాలపై వ్యాసాలను ప్రచురించాడు. అనేక సాహిత్య సదస్సులలో, గోష్టులలో పత్రాలు సమర్పించాడు. అనేక విశ్వవిద్యాలయాలలో ప్రసంగాలు చేశాడు. సుమారు 100కుపైగా గ్రంథాలను వ్రాసి ప్రచురించాడు. అనేక సాహిత్యాంశాలపై రేడియో ప్రసంగాలు చేశాడు. ఆయనను అనేక సంస్థలు సత్కరించాయి. అనేక పురస్కారాలను గెలుచుకున్నాడు. కేంద్రసాహిత్య అకాడెమీ సీనియర్ ఫెలోషిప్‌ను పొందాడు. పదసాహిత్యంపై పరిశోధన జరిపాడు.
### రచనలు

## పురస్కారాలు సత్కారాలు
* 1972 - ఆంధ్రప్రదేశ్ సాహిత్య అకాడెమీ అవార్డు
* 1981 - ఆంధ్రప్రదేశ్ సాహిత్య అకాడెమీ అవార్డు
* 1983-85 - కేంద్రప్రభుత్వ సాంస్కృతిక వ్యవహారాల మంత్రిత్వ శాఖ సీనియర్ ఫెలోషిప్
* 1984 - విశ్వనాథ సాహిత్యపీఠం అవార్డు
* 1991 - యు.జి.సి. జాతీయ ఉత్తమ అధ్యాపక అవార్డు
* 1992 - ఆం.ప్ర.ప్రభుత్వ ఉత్తమ అధ్యాపక అవార్డు
* 1992 - తెలుగు విశ్వవిద్యాలయం తిక్కవరపు రామిరెడ్డి స్మారక ధర్మనిధి పురస్కారం
* 1993 - తెలుగు విశ్వవిద్యాలయం ఉత్తమ పరిశోధన పురస్కారం
* 2013 - హంస (కళారత్న) పురస్కారం (ఆంధ్రప్రదేశ్ ప్రభుత్వం, హైదరాబాదు, 11 ఏప్రిల్ 2013)

## మూలాలు

# రాయలసీమ రచయితల చరిత్ర 4వ సంపుటి - కల్లూరు అహోబలరావు - శ్రీకృష్ణదేవరాయ గ్రంథమాల,హిందూపురం 1986
# వార్త దినపత్రిక అనంతపురం జిల్లా ప్రత్యేక సంచిక అనంతనేత్రం

వర్గం:1936 జననాలు
వర్గం:సాహితీకారులు
వర్గం:అనంతపురం జిల్లా సాహితీ విమర్శకులు
వర్గం:అనంతపురం జిల్లా రచయితలు
వర్గం:అనంతపురం జిల్లా ఉపాధ్యాయులు
వర్గం:ఆంధ్ర విశ్వవిద్యాలయం పూర్వ విద్యార్థులు
పోవై సరస్సు

**పోవై సరస్సు** (ఆంగ్లం: **Powai Lake**)  ముంబై, నగరంలో పోవై లోయలోని ఒక కృత్రిమమైన సరస్సు. ఒకప్పుడు ఇక్కడ పోవై గ్రామం ఉండేదని భావిస్తారు. 
భారతదేశంలోని ఉన్నత విద్యాసంస్థ ఇండియన్ ఇన్‌స్టిట్యూట్ ఆఫ్ టెక్నాలజీ బాంబే ఈ సరస్సుకు తూర్పుతీరంలోనున్నది. మరొక ప్రసిద్ధిచెందిన సంస్థ నేషనల్ ఇండస్ట్రియల్ ఇంజనీరింగ్ (NITIE) కూడా ఇక్కడికి సమీపంలోనే ఉన్నది. ఈ సరస్సు పరిసరప్రాంతాలలో చాలా నివాసప్రాంతాలు అభివృద్ధి చెంది గత కొద్దికాలంగా జనాభా పెరిగింది.

ఈ సరస్సు బ్రిటిష్ కాలంలో తవ్వించినప్పుడు సుమారు  విస్తీర్ణం,  (చివరగా) నుండి  (మధ్యలో) లోతు కలిగివుండేది.

ఒకప్పుడు బొంబాయి నగరానికి త్రాగునీటిని అందించే ఈ సరస్సు, క్రమేపీ కలుషితమై చివరికి ఒక పర్యాటక ప్రదేశంగా మిగిలింది.

## మూలాలు

## బయటి లింకులు
*Community Newspaper of Powai 
*Powai Lake Satellite image in Google Maps
*Powai Temple 
*All Info on powai categorized

వర్గం:సరస్సులు
వర్గం:మంచినీటి సరస్సులు
జవహర్ లాల్ నెహ్రూ సాంకేతిక విశ్వవిద్యాలయం, కాకినాడ

ఆంధ్రప్రదేశ్ రాష్ట్ర కాకినాడ జిల్లాలోని కాకినాడలో ఉన్న ఒక రాష్ట్ర విశ్వవిద్యాలయం **జవహర్ లాల్ నెహ్రూ సాంకేతిక విశ్వవిద్యాలయం, కాకినాడ**.

## చరిత్ర
ఇది అప్పటి ఉమ్మడి మద్రాసు రాష్ట్ర ప్రభుత్వంచే "కాలేజ్ ఆఫ్ ఇంజనీరింగ్, వైజాగపట్నం"గా కాకినాడలో 1946 జూలై 16 న స్థాపించబడింది. దీనికి తరువాత "గవర్నమెంట్ కాలేజీ ఆఫ్ ఇంజనీరింగ్, కాకినాడ" అనే పేరు పెట్టారు. ప్రారంభంలో మద్రాసు విశ్వవిద్యాలయానికి, తరువాత ఆంధ్ర విశ్వవిద్యాలయానికి అనుబంధంగా ఉన్న ఇది తరువాత 1972లో జవహర్ లాల్ నెహ్రూ టెక్నలాజికల్ యూనివర్సిటీ చట్టం, 1972 ద్వారా జవహర్ లాల్ నెహ్రూ టెక్నలాజికల్ విశ్వవిద్యాలయం యొక్క ఒక విభాగ కళాశాల అయింది, జెఎన్‌టియు కాలేజ్ ఆఫ్ ఇంజనీరింగ్, కాకినాడగా పేరు మార్చబడింది. 2008లో ఇది జవహర్ లాల్ నెహ్రూ సాంకేతిక విశ్వవిద్యాలయాల చట్టం, 2008 ద్వారా స్వయంప్రతిపత్తి హోదాను పొందింది.

## విభాగాలు
* అటామిక్ ఫిజిక్స్ శాఖ 
* సివిల్ ఇంజనీరింగ్ విభాగం
* మెకానికల్ ఇంజనీరింగ్ విభాగం
* ఎలక్ట్రికల్ & ఎలక్ట్రానిక్స్ ఇంజనీరింగ్ విభాగం 
* ఎలక్ట్రానిక్స్ & కమ్యూనికేషన్ ఇంజనీరింగ్ విభాగం
* కంప్యూటర్ సైన్స్ & ఇంజనీరింగ్ విభాగం
* జియోలాజికల్ (భూగర్భ) ఇంజనీరింగ్ విభాగం 
* ఐటి & సాఫ్ట్వేర్ ఇంజనీరింగ్ విభాగం
* రవాణా ఇంజనీరింగ్ విభాగం
* పెట్రోకెమికల్ ఇంజనీరింగ్ విభాగం
* పెట్రోలియం ఇంజనీరింగ్ విభాగం
* మెరైన్ (సముద్ర) & కోస్టల్ ఇంజనీరింగ్ విభాగం 
* నానో సైన్స్ & ఇంజనీరింగ్ విభాగం
* నావల్ సైన్స్ & టెక్నాలజీ శాఖ
* గణిత విభాగం
* మెకానిక్స్ శాఖ
* ఫిజిక్స్ శాఖ
* కెమిస్ట్రీ శాఖ
* గణాంకాలు శాఖ
* బయోఇన్ఫర్మేటిక్స్ శాఖ
* మాస్టర్ ఆఫ్ కంప్యూటర్ అప్లికేషన్స్ 
* మాస్టర్ ఆఫ్ బిజినెస్ ఆడ్మినిస్ట్రేషన్ (ఎమ్‌బిఏ) 
* ఫార్మసీ విభాగం

### జవహర్ లాల్ నెహ్రూ టెక్నలాజికల్ యూనివర్సిటీ కాలేజ్ ఆఫ్ ఇంజనీరింగ్ విజయనగరం

జవహర్ లాల్ నెహ్రూ టెక్నలాజికల్ యూనివర్సిటీ కాలేజ్ ఆఫ్ ఇంజనీరింగ్ విజయనగరం, ఈ విశ్వవిద్యాలయం యొక్క విభాగ కళాశాల. ఇది విజయనగరం-గజపతినగరం రోడు వెంబడి విజయనగరం నుండి సుమారు 6 కిలోమీటర్ల దూరంలో ఒక మిట్టపై విశాలంగా 90 ఎకరాల విస్తీర్ణంలో (36 హెక్టార్లు) 2007లో స్థాపించబడింది.

## ఇప్పటివరకు పనిచేసిన ఉపకులపతుల జాబితా

## ఇవి కూడా చూడండి
* జవహర్ లాల్ నెహ్రూ సాంకేతిక విశ్వవిద్యాలయం, అనంతపురం
* ఆంధ్రప్రదేశ్ ఉన్నత విద్యాసంస్థల జాబితా

## మూలాలు

వర్గం:1946 స్థాపితాలు
వర్గం:భారతదేశం విశ్వవిద్యాలయాలు
వర్గం:ఆంధ్రప్రదేశ్ విశ్వవిద్యాలయాలు
ఏనాటికీ రాడు

ఈ పాటని దేవులపల్లి కృష్ణశాస్త్రి గారు రచించారు. రమేష్  నాయుడు గారు  సంగీతం అందించారు. 1977లో రావు బాలసరస్వతీ దేవి గానం చేయగా ఆకాశవాణిలో ప్రసారమయింది

రాగం: కాపి, పీలు

తాళం: ఖండచాపు


ఏనాటికీ రాడు ఏలాటి ప్రియుడే 
ఈ లాగు వేచి నేనెన్నాళ్ళు సైచేనే ॥

తానే కదా వలపు లోన రేపేనే 
ఉండుండి నా మనసు ఊయలూపేనే 
సారెసారెకులోన సందేహాలాయె 
ఊరకే ఏవేవో ఊహలోచ్చాయే ॥

తానూ వచ్చే దారి నా ప్రేమ చల్లి 
ద్వారాన చూపుల తోరణాలల్లి 
ఎన్నాళ్ళు నా కళ్ళూ ఎదురు చూసేనే 
ఏలాగులూ విరహ బాధ మోసేనే ॥ 


వర్గం:తెలుగు లలితా గీతాలు
వర్గం:దేవులపల్లి కృష్ణశాస్త్రి రచించిన లలితగీతాలు
హృదయాల తోటలు పూయగా

ఈ పాటని డా.దాశరథి రంగాచార్య రచించారు. మహాభాష్యం చిత్తరంజన్ గారు సంగీతం సమకూర్చారు. ఈ పాటని చిత్తరంజన్, శాంతా చారి, ఎ.వి.సావిత్రి గానం చేయగా ఆకాశవాణిలో ఉగాది గీతంగా ప్రసారామయింది.

## సందర్భం (చిత్తరంజన్ గారి లలిత సంగీతం: 80 సంగీత సారస్వత మలయమారుతాలు నుంచి)
1977లో రవీంద్రభారతిలో అక్కినేని నాగేశ్వరరావుగారికి జరిగిన సన్మానం కోసం బాపు,రమణల కోరికపై దాశరథి రచించిన గీతమిది. ముళ్ళపూడి రమణ రచించిన కథానాయకుడి కథ అనే గ్రంథం ఆ సభలో ఆవిష్కరించారు. ఈ విషయాన్ని ఈ గీతంలో "కథానాయకుడవై నీవు కదలి రావోయీ" అంటూ దాశరథి స్ఫురింపజేసారు.

రాగం: బిలహరి

తాళం: మిశ్రచాపు  (రూపక్ తాళ్)



హృదయాల తోటలు పూయగా వచ్చింది వాసంతం వాసంతం 
మన భాగ్యనగరం అంతటా విరిసింది ఆనందం ఆనందం ॥

రాళ్ళ గుండెలలలో మల్లియలే తెల్లని నవ్వులోలికే 
ముళ్ళ మనసులలలో గులాబీలే తీయని తావి చిలికే 
ఓ ఉగాదీ స్వాగతం సుస్వాగతం 
ఓయీ నేస్తం స్వాగతం సుస్వాగతం ॥

కథానాయకుడవై నీవు కదలి రావోయీ 
ఎల్లజనులు మెచ్చుకొనగ మల్లెపూలు విచ్చుకొనగ 
సుధామయ జీవివి నీవు సోంపులిడవోయీ 
ఎల్లజనులు మెచ్చుకొనగ మల్లెపూలు విచ్చుకొనగ 
ఓ ఉగాదీ స్వాగతం సుస్వాగతం 
ఓయీ నేస్తం స్వాగతం సుస్వాగతం ॥

వర్గం:తెలుగు లలితా గీతాలు
ఉపన్యాసపయోనిధి

**ఉపన్యాస పయోనిధి**  ప్రముఖ తెలుగు రచయిత కాశీభట్ట బ్రహ్మయ్యశాస్త్రి (1863 - 1940) రచించిన ఉపన్యాసాల సంకలనం. దీనిని 1911 సంవత్సరంలో కాకినాడలో ముద్రించారు. ఈ రచనకు నందిరాజు చలపతిరావు గారు సంపాదకత్వం వహించి, విపులమైన పీఠికను రచించారు.

## ఇందున్న ఉపన్యాసాలు

* గణాధిపతి
* మతము
* జీవన్మతమేది ?
* మతముయొక్క యావశ్యకత
* హిందూమతము దాని ధర్మములు
* హిందూమతము ఒంటెద్దుతనమును కలిగించునదియా ?
* త్రిమతములు
* అద్వైతము, తద్విరోధులు
* బ్రహ్మ జ్ఞానము
* రావుబహదూర్ వీరేశలింగం పంతులుగారి యాత్మజ్ఞానము
* తత్వమసి
* ఈశ్వరమాయ
* జగము సృజింపబడినదా ?
* జగత్తు సత్యమా ?
* ఉపమలు
* భ్రమరకీటన్యాయము
* ప్రమాణవిచారము
* బాలురు (విద్యార్థులు) వేదాంతము
* ఏకేశ్వరవాదము
* సత్యవాదిని - భగవద్గీత - వేదములు
* వేదములు - శ్రోత్రియులు
* జపానుదేశము - వేదాంతము
* మానవుడు
* యజ్ఞఓపవీతరహస్యము
* శ్రీశంకరభగవత్పాదులవారు
* అభేదానందస్వామి - వేదాంతము
* శ్రీకృష్ణభగవానులవారు
* శ్రీకృష్ణమూర్తి
* శ్రీకృష్ణుడు జారుడా ?
* పాపశిక్షణమను నుపన్యాస విమర్శనము
* దసరా
* భగవద్గీతను గూర్చి యితరదేశస్థులగు ప్రాజ్ఞఉలిచ్చిన యభిప్రాయములు
* కీర్తిశేషులైన ప్రతాపచంద్ర మజుందారు గారు బ్రహ్మసమాజము
* బ్రహ్మసమాజమతము హిందూమతమా ?
* బ్రహ్మమతము - ఈశ్వరవాది
* క్రీస్తుమతశాఖలు
* నలుడు - సత్యసంధత
* బ్రహ్మసామాజికులు విగ్రహారాధనము
* రామమోహనరాయలవారు
* బ్రహ్మసమాజమతపరిణామము
* బ్రహ్మసమాజమునందు విశేషము గలదా ?
* మొదటిబ్రాహ్మూవివాహము

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1911 పుస్తకాలు
అంబ (నాటకం)

**అంబ** అనే పౌరాణిక నాటకాన్ని చిలుకూరి నారాయణరావు (1889 - 1951) వాడుక భాష ప్రాచుర్యం కోసం 1933 ప్రచురించారు.
thumb
తెలుగు సాహిత్య భాషను కొత్త పుంతలు తొక్కించేందుకు ప్రారంభమైన వ్యవహారిక భాషోద్యమానికి ఈ గ్రంథానికి సంబంధం ఉంది. భాషావేత్త, మహా పండితుడు గిడుగు రామమూర్తి వ్యవహారిక భాషోద్యమానికి లక్షణకర్తగా సిద్ధాంత పరమైన పోరాటం చేస్తూండగా, శ్రీపాద, చిలుకూరి వంటి వారు తమ రచనలు వాడుక భాషలో రచించి బలోపేతం చేశారు. అదే క్రమంలో ఈ నాటకాన్ని వాడుక భాషలో భీష్మ-శిఖండి చరిత్రముగా రచించారు. రచయిత చిలుకూరి నారాయణరావు సంగీతం, పద్యాలు, ఔచిత్యానికి సంబంధం లేని గ్రాంథికాల నుంచి నాటకాలను బయటపడేసి వాడుక భాషలో ఒరవడి పెట్టేందుకు రాశారు. ముందుమాటలో దీన్ని గ్రాంథికంలోకి మార్చి ప్రదర్శించవద్దని నటులు, దర్శకులను విజ్ఞప్తి చేశారాయన.

## పాత్రలు
* అంబ : కథానాయిక
* అంబిక
* అంబాలిక
* కాశీరాజు : అంబాంబికాంబాలికల తండ్రి
* సాళ్వరాజు : అంబ కోసము భీష్మునితో యుద్ధముచేసిన రాజు
* భీష్ముడు : కథానాయకుడు
* పరశురాముడు : భీష్ముని గురువు
* కుబేరుడు
* స్థూలకర్ణుడు : కుబేరుని వనపాలకుడు
* అర్జునుడు 
* కృష్ణుడు
* శిఖండి : అంబ పునర్జన్మము పొందినవాడు, ద్రుపదరాజు పుత్రుడు
* దేవదూత
* రెండు పిశాచములు
* పప్పుశాస్త్రి, నేతావధానులు : ఇద్దరు బ్రాహ్మణులు

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1933 పుస్తకాలు
వర్గం:తెలుగు నాటకాలు
దిండి (నాగాయలంక)

**దిండి,** కృష్ణా జిల్లా నాగాయలంక మండలానికి చెందిన గ్రామం. 

## గ్రామ భౌగోళికం
సముద్ర మట్టానికి 6 మీ.ఎత్తు

## సమీప గ్రామాలు
రేపల్లె, మచిలీపట్నం, పొన్నూరు, పెడన

## గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ

## గ్రామంలో విద్యా సౌకర్యాలు
జిల్లాపరిషత్ ప్రాథమికోన్నత పాఠశాల, నాగాయలంక

## గ్రామంలో మౌలిక వసతులు
### త్రాగునీటి సౌకర్యాలు
గణపేశ్వరం పంచాయతీ పరిధిలోని గణపేశ్వరం, దిండి గ్రామాలలో రు. 50 లక్షల ఖర్చుతో, ప్రభుత్వం రెండు రక్షిత మంచినీటి పథకాలు ఏర్పాటుచేసింది. దిండి గ్రామాంలో, 2009 లో, 40,000 లీటర్ల సామర్ధ్యంగల ఒక ఒవర్ హెడ్ నీటి ట్యాంకును ఏర్పాటుచేసారు. ఇక్కడ మంచినీటి చెరువుద్వారా ఈ పథకం నిర్వహించవలనని ప్రభుత్వం నిర్ణయించింది. ఈ గ్రామంలో ఈ పథకం, పట్టుమని పది రోజులైనా పనిచేయలేదు. అప్పటినుండి ఈ పథకం మూలన పడినది. ఇప్పటివరకు గ్రామానికి మంచినీటి సౌకర్యం లేకుండా పోయింది.
## గ్రామ పంచాయతీ
ఈ గ్రామం గణపేశ్వరం గ్రామ పంచాయతీ పరిధిలోని గ్రామం.
## దర్శనీయ ప్రదేశాలు/దేవాలయాలు
### శ్రీ సముద్ర అంకమ్మ తల్లి ఆలయం
గ్రామములోని ఈ ఆలయ నిర్మాణానికి, 2017,జూన్-9వతేదీ శుక్రవారంనాడు, పెదకళ్ళేపల్లి ఓంకార పీఠాధిపతి శ్రీ విశ్వానందస్వామి శంకుస్థాపన నిర్వహించారు. [2]

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
## గ్రామ విశేషాలు

ఇదే పేరుగల గ్రామం, ** [[దిండి]] ** గుంటూరు జిల్లా నిజాంపట్నం మండలంలో ఉంది.

## మూలాలు

## వెలుపలి లింకులు

వర్గం:నాగాయలంక మండలంలోని గ్రామాలు
దస్త్ర పరిమాణం

thumb|బిట్లు, బైట్లు
కంప్యూటరు దస్త్రాన్ని దస్త్ర పరిమాణంతో కొలుస్తారు.
*1 బైటు = 8 బిట్లు
*1 **[[కిబీబైటు|KiB]]** = 1,024 బైట్లు
*1 MiB = 1,048,576 బైట్లు
*1 GiB = 1,073,741,824 బైట్లు
*1 TiB = 1,099,511,627,776 బైట్లు

## పరివర్తన పట్టిక

## మూలాలు


వర్గం:దస్త్రాలు
వర్గం:కొలమానాలు